Document ID: 31995R1327

RÅDETS FORORDNING (EF) Nr. 1327/95 af 29. maj 1995 om ændring af forordning (EØF) nr. 1035/72, (EØF) nr. 2240/88 og (EØF) nr. 1121/89 for så vidt angår interventionstærsklerne for friske frugter og grøntsager
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 43,
under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), særlig artikel 16b, stk. 3,
under henvisning til forslag fra Kommissionen (2),
under henvisning til udtalelse fra Europa-Parlamentet (3),
under henvisning til udtalelse fra Det Økonomiske og Sociale Udvalg (4), og
ud fra følgende betragtninger:
I henhold til artikel 16, stk. 3a, og artikel 16a og 16b i forordning (EØF) nr. 1035/72 blev der indført interventionstærskler for tomater, ferskner, æbler og blomkål;
fra Sveriges, Østrigs og Finlands tiltrædelse den 1. januar 1995, anvendes disse interventionstærskler i hele Fællesskabet; der bør derfor ske en tilpasning af dels den interventionstærskel og den overskridelsestranche, der er fastsat for tomater i artikel 16, stk. 3a, i forordning (EØF) nr. 1035/72, dels de overskridelsestrancher, der er fastsat for æbler og blomkål i artikel 1 og 2 i Rådets forordning (EØF) nr. 1121/89 af 27. april 1989 om indførelse af en interventionstærskel for æbler og blomkål (5) samt den overskridelsestærskel, der er fastsat for ferskner i artikel 2 i Rådets forordning (EØF) nr. 2240/88 af 19. juli 1988 om fastsættelse for så vidt angår ferskner, citroner og appelsiner af gennemførelsesbestemmelserne til artikel 16b i forordning (EØF) nr. 1035/72 (6) -
UDSTEDT FØLGENDE FORORDNING:
Artikel 1
Artikel 16, stk. 3a, første afsnit, i forordning (EØF) nr. 1035/72 affattes således:
»3a. Hvis de mængder tomater, der i løbet af et produktionsår opkøbes ved intervention i henhold til artikel 15 og 19a, overstiger en mængde på 607 200 tons, nedsættes de basispriser og de opkøbspriser, der i henhold til kriterierne i stk. 2 og 3 fastsættes for det følgende produktionsår for dette produkt, med 1 % for hver tranche på 31 600 tons, hvormed denne mængde overskrides. Anvendelse af denne bestemmelse kan dog ikke medføre, at disse priser nedsættes med mere end 20 %.«
Artikel 2
Artikel 2, stk. 1, første led, i forordning (EØF) nr. 2240/88 affattes således:
»- med 23 000 tons, og med 23 100 tons fra produktionsåret 1995/96, for så vidt angår ferskner«.
Artikel 3
Forordning (EØF) nr. 1121/89 ændres således:
1) I artikel 1, stk. 3, tilføjes følgende punktum:
»Denne mængde forøges til 85 800 tons for produktionsåret 1994/95 og til 86 500 tons fra produktionsåret 1995/96.«
2) I artikel 2, stk. 3, tilføjes følgende punktum:
»Denne mængde forøges til 20 200 tons fra produktionsåret 1995/96.«
Artikel 4
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Artikel 1 i denne forordning anvendes fra produktionsåret 1995/96.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. maj 1995.

Labels: 3
17
15
6